Gert Kruger, Wierdapark, Verwoerdburg.My Pa, groot Dopper-omie, het elke Sondag "Boekegevat" want ons was vér van 'n kerk af. Hy het 'n "Regulation Band"-mondfluitjie gehad waarmee hy sommige Psalms kon speel. Weet nie hoekom nie, maar die mondfluitjie het my van die begin af geïntereseer. Het dit dikwels "gesteel" en agter die ossewa wat altyd so 'n ent van die huis af onder 'n boom gestaan het, gaan "speel". (My Pa het pyp gerook en die fluitjie het altyd na pypolie gestink!).Niemand, behalwe my Pa op Sondae, het dit gespeel en ek het altyd aandagtig gekyk hoe hy die note blaas. Ek kon nooit, tot vandagtoe, note lees nie, en het myself maar deur die verloop van jare